7 สิ่งที่กำลังจะเกิดขึ้นในอนาคต เปลี่ยนวิถีชีวิตมนุษย์ ผ่านสายตาของบิล เกตส์
อนาคตนั้นเป็นสิ่งที่วางอยู่ในหมอกแห่งความไม่ชัดเจนนักคิดเก่งๆ มากมายในประวัติศาสตร์พยายามคาดการณ์อนาคตมาโดยตลอด ผลลัพธ์ก็มีทั้งถูกและผิดบ้าง แต่ภาพอนาคตที่ถูกคาดการณ์นั้นล้วนเป็นภาพหวือหวาและน่าอัศจรรย์ล่าสุด บิล เกตส์ นักธุรกิจที่ยิ่งใหญ่ที่สุดคนหนึ่งของโลกที่เรารู้จักกันในฐานะผู้ก่อตั้งบริษัทไมโครซอฟท์ แสดงวิสัยทัศน์เกี่ยวกับเทคโนโลยีที่จะเข้ามาเปลี่ยนแปลงวิถีชีวิตมนุษย์ในอนาคตไว้อย่างน่าสนใจร่วมกับนิตยสาร MIT Technology Reviewและนี่คือ 7 สิ่งที่กำลังจะเกิดขึ้นในโลกอนาคตผ่านสายตาของบิล เกตส์1. ยาทำลายมะเร็งมะเร็งเป็นโรคร้ายที่มีสาเหตุหลากหลาย และมีปัจจัยที่ส่งผลต่อโรคมากมาย จึงยากต่อการรักษา (ให้หายขาด)แต่ในปัจจุบัน หลายๆ บริษัทกำลังพัฒนายาทำลายมะเร็งในลักษณะที่ออกฤทธิ์โดยตรงต่อลักษณะโรคผู้ป่วยคนนั้นๆถ้าทำได้ มันจะช่วยให้มนุษย์เราหมดวิตกกังวลไปอีกหนึ่งเรื่อง และน่าจะช่วยยืดอายุขัยมนุษย์ไปได้ไม่น้อยทีเดียว2. หุ่นยนต์สารพัดประโยชน์แม้หลายคนจะกังวลว่าต่อไปหุ่นยนต์จะฉลาดจนทำลายล้างเผ่าพันธุ์มนุษย์ แต่ก่อนจะไปถึงจุดนั้น การเคลื่อนไหวของหุ่นยนต์ในตอนนี้ยังเงอะงะและแข็งทื่ออยู่อย่างไรก็ตาม บริษัทใหญ่ๆ อย่าง OpenAI สามารถพัฒนามือกลที่เคลื่อนไหวได้อย่างน่าทึ่ง มันสามารถใช้นิ้วมือพลิกกล่องเล็กๆ ไปมาโดยไม่ตกจากมือได้ โดยมีซอฟต์แวร์ที่ทำงานเลียนแบบระบบประสาทคอยสั่งการเรื่องนี้ฟังดูง่ายจนไม่น่าเล่า แต่นี่คือสิ่งที่วิศวกรหุ่นยนต์พยายามพัฒนามาโดยตลอดมือกลทรงประสิทธิภาพนั้นเป็นสิ่งที่โรงงานต่างๆ ต้องการเป็นอย่างมาก และถ้ามันมีราคาถูกจนแพร่หลาย มันอาจช่วยหยิบจานอย่างแผ่วเบา ไปจนถึงช่วยพาคุณยายให้ลุกจากเตียงอย่างนุ่มนวลได้3. เครื่องกำจัดแก๊สคาร์บอนไดออกไซด์จากอากาศปัจจุบันเทคโนโลยีดึงแก๊สคาร์บอนไดออกไซด์ออกจากอากาศนั้น แม้จะเป็นไปได้ แต่ก็ยากเย็นแสนเข็น อีกทั้งยังมีราคาแพงอีกต่างหาก แต่หากเรามองไปที่อัตราการปล่อยแก๊สคาร์บอนไดออกไซด์ในปัจจุบัน นักวิจัยคงต้องมุ่งมั่นกับการกำจัดคาร์บอนไดออกไซด์ออกจากอากาศอย่างจริงจังตอนนี้บริษัท Carbon Engineering ของแคนาดา (ซึ่ง บิล เกตส์ ไปลงทุนอยู่) พยายามสร้างเชื้อเพลิงจากการตรึงคาร์บอนไดออกไซด์ในอากาศ ส่วนบริษัทอย่าง Climeworks ในซูริกก็สร้างมีเทนจากการตรึงคาร์บอนไดออกไซด์ นอกจากนี้ยังขายแก๊สคาร์บอนไดออกไซด์บางส่วนให้กับบริษัทเครื่องดื่มอัดลมด้วย4. เนื้อสังเคราะห์เนื้อสังเคราะห์นั้นเริ่มออกจากห้องวิจัยมายังบริษัทที่พยายามต่อยอดเพื่อการค้าแล้ว ปัจจุบันมีบริษัทพยายามสังเคราะห์เนื้อให้ฉ่ำและรสชาติดี เหมาะกับการทำเบอร์เกอร์ ซึ่งมีข้อดีตรงที่ไม่ต้องฆ่าสัตว์ ไม่ต้องใช้พื้นที่สำหรับการเลี้ยงสัตว์ ไม่ต้องใช้น้ำกับอาหารมากอย่างการเลี้ยงสัตว์ และไม่เกิดแก๊สเรือนกระจกจากมูลสัตว์ด้วย5. เครื่องวัดคลื่นหัวใจ (electrocardiograms) แบบสวมใส่ได้ในแต่ละปีมีคนเสียชีวิตจากโรคหัวใจมากมาย เอาแค่ในสหรัฐอเมริกาก็ 790000 คนแล้วหนึ่งในหนทางที่จะช่วยเตือนภัยเฉียบพลันนี้ได้ก็คือ การวัดคลื่นใจหัวแบบเรียลไทม์ในระดับเครื่องมือทางการแพทย์ ซึ่งจะช่วยให้มนุษย์เรามากมายรอดจากเงื้อมมือของยมทูตเฉียบพลันตนนี้ได้6. ส้วมกำจัดของเสียท่อประปาที่เราเห็นจนชินตานั้นไม่ได้มีในทุกประเทศและทุกท้องที่ส้วมที่ไม่มีระบบการจัดการที่ดี จะปล่อยสู่สิ่งแวดล้อมจนเกิดความสกปรก เป็นแหล่งบ่มเพาะโรคภัย และส่งผลเสียคุณภาพชีวิตประชากรอย่างมากมูลนิธิของ บิล เกตส์ จึงสนับสนุนเงิน 200 ล้านเหรียญสหรัฐ เพื่อวิจัยส้วมที่กำจัดของเสียได้ในตัวเอง โดยไม่มีการปล่อยของเสียออกสู่ระบบภายนอก แนวทางหนึ่งที่เป็นไปได้คือ แยกของเสียออกเป็นของแข็งและของเหลว แล้วรอจนกระทั่งเมื่อส้วมเต็มจริงๆ ก็นำของแข็งออกมาเผาอย่างเป็นระบบ ส่วนของเหลวจะเข้าสู่ระบบการกรองถ้าเทคโนโลยีนี้เกิดขึ้นจริง สุขาคงเป็นความสุขได้ทั่วโลกสมชื่อของมัน7. เรื่องอื่นๆเทคโนโลยีอื่นๆ ที่น่าสนใจ และน่าจะเข้ามาเปลี่ยนแปลงชีวิตมนุษย์เรา ได้แก่ การตรวจเลือดที่ช่วยระบุโรคและความเสี่ยงของทารกในครรภ์ กล้องขนาดเท่าเม็ดยาที่ใช้กลืนเพื่อตรวจอวัยวะภายในและปัญญาประดิษฐ์ที่สนทนาได้อย่างเหมือนจริงมากขึ้น ช่วยให้เราเหมือนมีผู้ช่วยจริงๆเรื่องไหนจะเกิดขึ้นจริง และเกิดขึ้นในช่วงเวลาไหนยังไม่มีใครรู้ สิ่งที่เราทำได้คงต้องรอชมและวางแผนรับมือสิ่งที่จะเกิดขึ้นกันต่อไปสุดท้ายขอปิดด้วยคำกล่าวของชายคนหนึ่งเมื่อปี 1974 (ราวๆ 45 ปีก่อน) ในยุคที่คอมพิวเตอร์เพิ่งถือกำเนิดขึ้นโดยเครื่องหนึ่งมีขนาดใหญ่จนเต็มห้องเขากล่าวว่า หลังจากปี 2000 คอมพิวเตอร์จะไม่ใหญ่แบบเต็มห้อง แต่จะมีขนาดเล็กลงจนกะทัดรัด ผู้คนจะคุยกันผ่านเครื่องคอมพิวเตอร์ที่แต่ละคนมี หาข้อมูลที่ต้องการจะรู้สำหรับชีวิตประจำวันกิจกรรมอย่างธุรกรรมการเงิน หรือการจองตั๋วภาพยนตร์จะอยู่ในเครื่องคอมพิวเตอร์ นอกจากนี้มันจะทำให้คุณไปอยู่ที่ไหนบนโลกก็ได้ แล้วก็ทำธุรกิจผ่านอุปกรณ์เหล่านี้ผู้ที่กล่าวถึงอนาคตนี้คือ อาร์เธอร์ ซี. คลาร์ก นักเขียนนิยายวิทยาศาสตร์ชื่อดังนั่นเองภาพเปิด: พิสูจน์อักษร: อ้างอิง:
บิล เกตส์ นักธุรกิจที่ยิ่งใหญ่ที่สุดคนหนึ่งของโลก แสดงวิสัยทัศน์เกี่ยวกับเทคโนโลยีที่จะเข้ามาเปลี่ยนแปลงวิถีชีวิตมนุษย์ในอนาคตไว้อย่างน่าสนใจร่วมกับนิตยสาร MIT Technology Reviewและนี่คือ 7 สิ่งที่กำลังจะเกิดขึ้นในโลกอนาคตผ่านสายตาของบิล เกตส์